**Axel Thomas Witsel**, nado en Liexa o 12 de xaneiro de 1989, é un futbolista internacional belga que xoga para o Borussia Dortmund da Bundesliga alemá e para a selección de Bélxica. A súa posición natural é a de medio centro, mais tamén pode xogar como medio ofensivo. Con todo, cando chegou ao fútbol profesional xogaba na posición de lateral dereito.

Traxectoria
-----------

O primeiro equipo de Witsel foi o Standard Liège, co que debutou nun partido ante o Brussels FC, entrando como substituto de Steven Defour no minuto 89. Aquilo ocorreu o 17 de setembro de 2006, cando Axel contaba con tan só 17 anos de idade. Once días despois, fixo o seu debut nunha competición europea, concretamente na Copa da UEFA, onde o seu equipo saíu eliminado ante os galegos do Celta de Vigo. Durante a tempada 2007-08, e con 18 anos de idade, Witsel converteuse nun dos xogadores que gañaría o título de liga para o Standard, xunto a outros talentos belgas como Steven Defour e Marouane Fellaini. Ese mesmo ano gañaría o premio ao Mellor Xogador Mozo do Ano, e o Zapato de Ouro, que premia ao mellor xogador do torneo. Na tempada seguinte, anotou o gol co que seu club volveu conseguir o campionato de liga, tras imporse no dobre play-off ante o Anderlecht.

O 30 de agosto de 2009, Witsel rompeu a perna dereita do xogador polaco Marcin Wasilewski, nun dos clásicos disputados entre o Standard Liège e o Anderlecht. Axel protestou polo cartón vermello que recibiu e a pesar de desculparse por este incidente, a reacción dos seareiros do club *púrpura* e sobre todo, dos polacos, non se fixo esperar: Witsel foi ameazado de morte. Finalmente, a Real Federación Belga de Fútbol suspendeu ao internacional belga con oito partidos de Liga, a pesar de que a sanción inicial foi de once encontros, máis unha multa de 250 euros, que igualmente foi reducida dos 2.500 euros que debía pagar nunha primeira instancia.

O 13 de xullo de 2011 o Standard Liège anuncia mediante un comunicado no seu sitio web o traspaso do xogador ao SL Benfica de Portugal, sen dar detalles sobre a transferencia. Segundo medios locais o club portugués tería pagado unha cifra próxima ao oito millóns de euros. O 3 de setembro de 2012 é fichado polo Zenit de San Petersburgo por 40 millóns de euros.

Títulos
-------

### Campionatos nacionais

| Título | Club | Estado | Ano |
| --- | --- | --- | --- |
| Primeira División | Standard Liège | Bélxica Bélxica | 2007–08 |
| Supercopa de Bélxica | Standard Liège | Bélxica Bélxica | 2008 |
| Primeira División | Standard Liège | Bélxica Bélxica | 2008–09 |
| Supercopa de Bélxica | Standard Liège | Bélxica Bélxica | 2009 |
| Copa de Bélxica | Standard Liège | Bélxica Bélxica | 2010-11 |

### Distincións individuais

| Distinción | Ano |
| --- | --- |
| Bélxica Mellor Xogador Promesa da Liga de Bélxica | 2008 |
| Bélxica Mellor Xogador da Liga de Bélxica | 2008 |

Notas
-----

1. ↑  Marca, ed. (1 de setembro de 2009). "Amenazan de muerte Witsel, el jugador que le rompió tibia y peroné a Wasilewski" (en castelán). Consultado o 4 de xullo de 2014.
2. ↑  Marca, ed. (4 de setembro de 2009). "La sanción a Witsel se reduce a ocho partidos" (en castelán). Consultado o 4 de xullo de 2014.

Véxase tamén
------------

### Ligazóns externas

* Sitio web oficial *(en inglés)*
* Perfil en Transfermakt *(en inglés)*
* Perfil en Soccerbase *(en inglés)*
* Perfil na web oficial do Zenit *(en inglés)*

|  |  |
| --- | --- |
| Control de autoridades | 
* Wd: Q151838
* WorldCat
* VIAF: 20163994103801830787
* Munzinger: 01000008416
* NTA: 434779334
* As: 17450
* BDFutbol: 70839
* EUfootballInfo: 25598
* FIFA: 290821
* FootballDatabase: 22987
* ForaDeJogo: 198901120007
* L'Équipe: 27042
* NFT: 12906
* SoccerBase: 49611
* Soccerway: 13531
* Thefinalball: 34169
* Transfermarkt: 35047
* UEFA: 103335
* Worldfootball: axel-witsel

 |